See You Again (שיר של מיילי סיירוס)

See You Again (בעברית: לראות אותך שוב) הוא סינגל הבכורה של הזמרת האמריקאית מיילי סיירוס. הוא יצא לאור ב-29 בדצמבר 2007 כסינגל המוביל מהאלבום Meet Miley Cyrus, אלבום הפסקול השני של הסדרה המקורית של ערוץ דיסני, האנה מונטנה, ואלבום האולפן הראשון של סיירוס. הוא נכתב על ידי סיירוס (תחת השם דסטיני הופ סיירוס) עם מפיקי השיר אנטונינה ארמאטו וטים ג'יימס. מאוחר יותר הוא חודש בגרסת רמיקס על ידי רוק מאפיה כסינגל השני מאלבום האולפן השני של סיירוס, Breakout. מבחינה מוזיקלית השיר הוא מסוגת דאנס-רוק ומכיל השפעות מז'אנרים מוזיקליים שונים, כולל מוזיקה אלקטרונית. מבחינה לירית, השיר מדבר על רומנטיקה של גיל העשרה.

"See You Again" זכה לשבחים ממבקרי המוזיקה, עם רבים שהחמיאו להרכב השיר ולקולה של סיירוס. זה היה השיר הראשון שלה שהצליח מסחרית; השיר גרם לפריצתה בפני קהלים חדשים ומדינות חדשות, וסלל את הדרך ללהיטים עתידיים. השיר הפך לסינגל המצליח ביותר של סיירוס באותה תקופה בכך שהגיע למקום ה-10 במצעד הבילבורד הוט 100 האמריקאי. מיקום השיא הגבוה ביותר שלה בעולם היה במקום הרביעי בהוט 100 הקנדי. אף על פי שקליפ רשמי לשיר מעולם לא צולם, השיר קיבל קליפ שיווקי לגרסת הרמיקס, שנלקח מהופעתה של סיירוס במשחקי ערוץ דיסני לשנת 2008. השיר קודם באמצעות שפע של הופעות חיות ששודרו בטלוויזיה. השיר נכלל ברשימת השירים שבוצעו בסיבובי ההופעות של סיירוס, "Best of Both Worlds Tour", "Wonder World Tour" ו"Gypsy Heart Tour".

מיקומי שיא

תארים

קישורים חיצוניים

הערות שוליים 

שירי 2007
סינגלי בכורה מ-2007
שירי מיילי סיירוס
שירים באנגלית
שירים שנכתבו על ידי אנטונינה ארמאטו
שירים שנכתבו על ידי טים ג'יימס
שירים שנכתבו על ידי מיילי סיירוס
שירים שהופקו על ידי רוק מאפיה
שירים על בני נוער
שירי דאנס-רוק
שירי פופ רוק אמריקאיים
סינגלים בהוצאת הוליווד רקורדס